ทูตสหรัฐฯ ได้รับแจ้งรายชื่อ 619 นักโทษการเมืองในพม่า
กลุ่มอดีตนักโทษการเมืองในพม่ายื่นรายชื่อนักโทษการเมืองในพม่า 619 คน ให้กับ เดเรก มิทเชลล์ ทูตพิเศษสหรัฐฯ ก่อนที่เขาจะไปเยือนกรุงเนปิดอว์เมื่อวันที่ 16 มี.ค. ที่ผ่านมา กลุ่มอดีตนักโทษการเมืองในพม่าบอกว่า พวกเขาได้ยื่นบัญชีรายชื่อนักโทษพม่า 619 คนที่ยังคงถูกขังอยู่ให้กับทูตพิเศษของสหรัฐฯ เดเรก มิทเชลล์ ก่อนที่เขาจะมาเยือนกรุงเนปิดอว์ ในช่วงต้นสัปดาห์นี้นินท์ นินท์ เวย์ คณะกรรมการกลุ่มอดีตนักโทษฯ ที่ทำหน้าที่ตรวจสอบรายชื่อเปิดเผยว่า พวกเราพบปะเจ้าหน้าที่ตัวแทนจากกระทรวงการต่างประเทศของสหรัฐฯ และได้มอบบัญชีรายชื่อให้กับพวกเขา เป้นบัญชีรายชื่อของนักโทษทางการเมือง 619 คนในพม่า พวกเขาบอกว่าพวกเขาจะส่งมอบรายชื่อให้แก่มิชเชลล์ก่อนที่เขาจะเดินทางมาเนปิดอว์มิทเชลล์ เป็นผู้แทนพิเศษและผู้ประสานงานด้านนโยบายของสหรัฐฯ เมื่อวันที่ 15 มี.ค. ที่ผ่านมาเขาได้จัดประชุมแถลงข่าวที่สถานทูตสหรัฐฯ ในย่างกุ้ง มิทเชลล์กล่าวว่าเขาได้พูดคุยกับรัฐบาลพม่าเกี่ยวกับการปล่อยตัวนักโทษการเมืองด้วยรายชื่อฉบับนี้ยืนยันว่ามีนักโทษทางการเมืองในพม่า 619 คน ถูกขังอยู่ในเรือนจำ 41 แห่งทั่วประเทศ นินท์ นินท์ เวย์ กล่าว แต่อาจจะมีจำนวนมากกว่านี้ที่ยังไม่ได้รับการยืนยันพวกเราได้ตรวจสอบยืนยันรายชื่อทุกคน (นักโทษทั้ง 619 คน) เธอกล่าว พวกเรายังได้พิจารณาจากรายชื่อของสมาคมช่วยเหลือนักโทษการเมืองพม่า (AAPP) และจากพรรคสันนิบาตชาติเพื่อประชาธิปไตย (NLD) ด้วยทางสมาคมช่วยเหลือนักโทษการเมืองพม่าเปิดเผยในเว็บไซต์ว่าในตอนนี้มีนักโทษทางการเมืองในพม่าราว 800 คน แต่ก็สามารถยืนยันรายละเอียดแน่ชัดได้เพียง 413 คนเท่านั้นเมื่อวันที่ 13 ม.ค. ที่ผ่านมามีการปล่อยตัวนักโทษทางการเมืองในพม่า รวมถึงผู้นำสมัยการประท้วง 88 อย่างมิ้น โก หน่าย และพระกัมบีระหนึ่งในพระสงฆ์ที่เป็นที่รู้จักในช่วงการปฏิวัติชายจีวรเมื่อปี 2550 ด้วยนักโทษจำนวนมากในรายชื่อนักโทษการเมืองล่าสุดนี้ถูกกุมขังในความผิดฐานทรยศต่อประเทศ ฆาตกรรม และเข้าร่วมชุมนุมอย่างผิดกฏหมาย
กลุ่มอดีตนักโทษการเมืองในพม่ายื่นรายชื่อนักโทษการเมืองในพม่า 619 คน ให้กับ เดเรก มิทเชลล์ ทูตพิเศษสหรัฐฯ ก่อนที่เขาจะไปเยือนกรุงเนปิดอว์ เมื่อวันที่ 16 มี.ค.
นักโทษการเมือง,นักโทษการเมืองพม่า,พม่า,สมาคมช่วยเหลือนักโทษการเมืองพม่า,สหรัฐอเมริกา